text: Tysk familie efterlyser deres kat - har du set den?
  31 december 2017 kl. 12.13
  En tysk familie har efterlyst deres grå huskat, så den kan komme med hjem igen. Den er sidst set i Ho, hvor familien er på ferie. 
  En tysk familie savner deres lille grå huskat.
  Familien er på ferie i Ho og har i den forbindelse taget deres kat med. Katten er chippet.
  Katten er blevet væk, og nu efterlyser familien den, så katten kan komme med tilbage til Tyskland. 
  Har du set den i området, så ring 1-1-4, så katten kan komme hjem - forhåbentlig inden nytårsrakketterne fyres af. 
  De fleste kæledyr er utrygge og bange nytårsaften. Det fortæller Jens Jokumsen, der er chefkonsulent for familiedyr i Dyrenes Beskyttelse, til TV 2.  
  - De fleste kæledyr bliver skræmt fra vid og sans af de lysglimt og høje brag, der kommer nytårsaften. Det er uvant for dem, og de forbinder det med katastrofer - noget de instinktivt skal flygte fra. Derfor er det vigtigt, at man lukker kattelemme og havelåger, så dyrene ikke stikker af.
  #politidk En tysk famile på ferie i Ho savner deres lille grå huskat. Har du set den i området, ring venligst 114, så den kan komme med familien hjem igen.  Godt nytår til jer alle, pas på øjne, fingre, hinanden og dyrene.
  
  